I mellemtiden må de regionale psykiatriafdelinger behandle patienterne, selvom de langt fra er rustet til opgaven.

Tina Gram vil ikke kommentere den konkrete sag om Mohammed Makkis bror. Dog forholder hun sig til, at patienter af og til kan være så farlige for sig selv og andre, at det er nødvendigt at ty til tvangsfiksering.

For nylig fik Mohammed Makkis bror medhold fra Det Psykiatriske Patientklagenævn i, at behandlingsforløbet har været i strid med internationale konventioner.

En behandling som den her er i strid med de internationale konventioner og al mulig form for god behandling af psykiatriske patienter. Knud Kristensen, landsformand, SIND

Retspsykiatrisk overlæge og formand for Dansk Psykiatrisk Selskab, Gitte Ahle, peger på en lang række konsekvenser ved at lade patienter være fastspændt i så lange perioder. Blandt andet er liggesår og blodpropper en væsentlig risiko, som i sidste ende kan være livstruende.

Psykiatriformand klar til at kigge på brugen af fiksering

Mindst 1.200 gange er den unge mand altså i teorien blevet tilset, men selvom aktindsigt fra mandens advokat viser, at han har været i ro ved flere tilsynsbesøg, har overlægen i Aalborg stadig vurderet ham for farlig til at få løsnet sin tvangsfiksering.

Hos Danske Regioner er man klar til at kigge på brugen af tvangsfikseringer. Da man byggede den nye Sikringen i Slagelse beholdte man de oprindelige 30 pladser, men gjorde samtidig plads til på sigt at kunne udvide. Det kræver dog statslig finansiering, ligesom de øvrige regioner skal være indforstået med øgede driftsudgifter.

I lyset af de seneste sager, kan det jo godt være vi skal drøfte det igen, siger Sophie Hæstorp Andersen(A), formand for Psykiatri- og Sundhedsudvalget i Danske Regioner:

- Men jeg syntes også det er relevant at diskutere, hvordan vi får mest muligt ud af Sikringen. Er der for eksempel i dag på Sikringen folk(patienter, red.), der ikke længere er vurderet som farlige og dermed komme tilbage til den almindelige Psykiatri? Spørger hun.

Sophie Hæstorp Andersen er selv valgt i Region Hovedstaden, hvor der pt. (pr. februar) er to på venteliste til Sikringen, viser DR's aktindsigter. Sikringens drift er finansieret af de alle fem regioner, da afdelingen varetager en landsdækkende funktion.

Rystende sag

Hele sagen har rystet formanden for Landsforeningen for psykisk sundhed, SIND, Knud Kristensen. Han mener, det er uhyggeligt, at man kan byde folk en fiksering af denne varighed, bare fordi der ikke er pladser nok på den særlige afdeling ”Sikringen”.

Bæltefiksering Mennesker, som er indlagt på psykiatrisk afdeling, kan ifølge loven (§14) blive tvangsfikseret med bælte omkring livet, og hvis det er nødvendigt med remme om håndled eller ankler, eller med handsker. Personalet må kun tvangsfiksere, hvis et menneske: Udsætter sig selv eller andre for nærliggende fare for at lide skade på legeme eller helbred.

Forfølger eller på anden lignende måde groft forulemper medpatienter eller...

Øver hærværk af ikke ubetydeligt omfang Hvis man er tvangsfikseret med bælte, skal der altid være en fast vagt på stuen. (§16). Ifølge psykiatrilovens paragraf om tvangsfiksering må fikseringen kun anvendes kortvarigt, og mindst tre gange i døgnet skal det revurderes, om fikseringen skal fortsætte.

Den unge mand har nu fået en plads på Sikringen i Slagelse. Men sagen fra Aalborg står ikke alene.

I onsdags startede en retssag i Odense, hvor en 30-årig mand tilbage i 2014 var tvangsfikseret i ti måneder på Middelfart Sygehus' psykiatriske afdeling.